ddrg/super_eurlex huggingface dataset:
Odločba Sveta

z dne 2. decembra 1993

o sklenitvi spremembe Montrealskega protokola o substancah, ki škodljivo delujejo na ozonski plašč

(94/68/ES)

SVET EVROPSKE UNIJE JE -

ob upoštevanju Pogodbe o ustanovitvi Evropske skupnosti in zlasti člena 130s(1) v povezavi s prvim pododstavkom člena 228(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Skupnost glede na svoje odgovornosti za okolje z Odločbo 88/540/EGS [4] postala pogodbenica Dunajske konvencije o varstvu ozonskega plašča in Montrealskega protokola o substancah, ki škodljivo delujejo na ozonski plašč, ter je z Odločbo 91/690/EGS [5] odobrila prvo spremembo navedenega protokola;

ker najnovejši znanstveni dokazi kažejo, da je za ustrezno zaščito ozonskega plašča potrebna višja raven nadzora nad klorofluoroogljikovodiki, haloni, ogljikovim tetrakloridom in 1,1,1-trikloroetanom, kot je predvidena z Montrealskim protokolom, kakor je bil spremenjen leta 1990; ker isti dokazi navajajo, da je treba dodatno spremljati in nadzorovati metilbromid, delno halogenirane bromofluoroogljikovodike in delno halogenirane klorofluoroogljikovodike;

ker so bile druga sprememba in prilagoditve Montrealskega protokola, ki ureja te nadzore, sprejete novembra 1992 v Kobenhagnu in je treba odobriti samo spremembo; ker mora Skupnost v ta namen odobriti navedeno spremembo;

ker morajo Skupnost in vse države članice zlasti odobriti drugo spremembo Montrealskega protokola, ker se nekatere njene določbe lahko izvajajo samo, če jo odobrijo Skupnost in vse njene države članice;

ker je za zagotovitev ustreznega izpolnjevanja vseh obveznosti po drugi spremembi nujno, da jo odobrijo vse države članice,

SPREJEL NASLEDNJO ODLOČBO:

Člen 1

Druga sprememba Montrealskega protokola o substancah, ki škodljivo delujejo na ozonski plašč, se s tem odobri v imenu Skupnosti.

Besedilo te spremembe je priloženo k tej odločbi.

Člen 2

Predsednik Sveta deponira listino o odobritvi te druge spremembe v imenu Skupnosti pri generalnem sekretarju Združenih narodov v skladu s členom 13 Dunajske konvencije v povezavi s členom 3 druge spremembe Montrealskega protokola.

Člen 3

Ta odločba je naslovljena na države članice.

V Bruslju, 2. decembra 1993

Za Svet

Predsednik

M. de Gallan

[1] UL C 103, 14.4.1993, str. 18.

[2] UL C 268, 4.10.1993, str. 191.

[3] UL C 201, 26.7.1993, str. 8.

[4] UL L 297, 31.10.1988, str. 8.

[5] UL L 377, 31.12.1991, str. 28.
Sklep Sveta

z dne 20. decembra 1993

o sklenitvi Dodatnega protokola k Začasnemu sporazumu o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani ter Republiko Bolgarijo na drugi strani in k Evropskemu sporazumu med Evropskimi skupnostmi in njihovimi državami članicami na eni strani in Republiko Bolgarijo na drugi strani

(94/49/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, zlasti člena 113 v zvezi s členom 228(2) Pogodbe,

ob upoštevanju sklepov Evropskega sveta, ki je zasedal v Köbenhavnu 21. in 22. junija 1993,

ob upoštevanju predloga Komisije,

ker je Komisija v imenu Skupnosti s pogajanji uskladila Dodatni protokol k Začasnemu sporazumu o trgovini in trgovinskih zadevah in k Evropskemu sporazumu z Republiko Bolgarijo;

ker je treba ta Dodatni protokol potrditi,

SKLENIL:

Člen 1

Dodatni protokol k Začasnemu sporazumu o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani ter Republiko Bolgarijo na drugi strani in k Evropskemu sporazumu med Evropskimi skupnostmi in njihovimi državami članicami na eni strani in Republiko Bolgarijo na drugi strani se odobri v imenu Evropske skupnosti.

Besedilo Dodatnega protokola je priloženo temu Sklepu.

Člen 2

Predsednik Sveta se pooblasti, da imenuje osebo, pooblaščeno za podpis Dodatnega protokola v imenu Evropske skupnosti.

Predsednik Sveta v imenu Evropske skupnosti poda uradno obvestilo, predvideno v členu 8 Dodatnega protokola.

V Bruslju, 20. decembra 1993

Za Svet

Predsednik

W. Claes

--------------------------------------------------
Odločba Komisije

z dne 30. junija 1993

o spremembi Odločbe Sveta 90/424/EGS o odhodkih na področju veterine v zvezi s klasično prašičjo kugo

(93/439/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Odločbe Sveta 90/424/EGS z dne 26. junija 1990 o odhodkih na področju veterine [1], kakor je bila nazadnje spremenjena z Direktivo 92/119/EGS [2], in zlasti člena 5(2) Odločbe,

ker se mora klasična prašičja kuga prijaviti v skladu z določbami člena 1 Direktive Sveta 82/894/EGS z dne 21. decembra 1982 o prijavljanju živalskih bolezni v Skupnosti [3], kakor je bila nazadnje spremenjena z Odločbo Komisije 92/450/EGS [4];

ker je Odločba Sveta 80/1096/EGS [5], kakor je bila nazadnje spremenjena z Odločbo 91/686/EGS [6], uvedla finančne ukrepe Skupnosti za izkoreninjenje klasične prašičje kuge;

ker se finančna udeležba Skupnosti v skladu z določbami navedene odločbe omeji na ukrepe, ki so se izvajali pred 1. julijem 1992;

ker so ukrepi za izkoreninjenje klasične prašičje kuge izboljšali zdravstveno stanje populacije prašičev na ozemlju Skupnosti;

ker je glede na doseženi napredek treba v primeru pojava klasične prašičje kuge sprejeti nujne ukrepe in s tem v zvezi klasično prašičjo kugo dodati na seznam bolezni iz člena 3(1) Odločbe 90/424/EGS;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

V členu 3(1) Odločbe 90/424/EGS se doda naslednja alinea:

"— klasična prašičja kuga"

Člen 2

Ta odločba je naslovljena na vse države članice.

V Bruslju, 30. junija 1993

Za Komisijo

René Steichen

Član Komisije

[1] UL L 224, 18.8.1990, str. 19.

[2] UL L 62, 15.3.1993, str. 69.

[3] UL L 378, 31.12.1982, str. 58.

[4] UL L 248, 28.8.1992, str. 77.

[5] UL L 325, 1.12.1980, str. 5.

[6] UL L 377, 31.12.1991, str. 15.

--------------------------------------------------
Odločba Sveta

z dne 27. septembra 1993

o spremembi Odločbe 93/16/EGS o razširitvi pravnega varstva topografij polprevodniških izdelkov za osebe iz Združenih držav Amerike in nekaterih območij

(93/520/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 87/54/EGS z dne 16. decembra 1986 o pravnem varstvu topografije polprevodniških izdelkov [1], in zlasti člena 3(7) Direktive,

ob upoštevanju predloga Komisije,

ker se pravica do pravnega varstva topografij polprevodniških izdelkov v Skupnosti nanaša na osebe, ki izpolnjujejo pogoje za varstvo po členu 3(1) do (5) Direktive 87/54/EGS;

ker se lahko pravica do varstva z Odločbo Sveta razširi na osebe, ki ne uživajo varstva po navedenih določbah;

ker bi se morala razširitev varstva, kolikor je mogoče, določiti za Skupnost kot celoto;

ker je bilo tako varstvo predhodno samo začasno razširjeno na Združene države Amerike in nekatera območja v skladu z Odločbo Sveta 93/16/EGS z dne 21. decembra 1992 o razširitvi pravnega varstva topografij polprevodniških izdelkov na osebe iz Združenih držav Amerike in nekaterih območij [2];

ker je v Arubi in na Nizozemskih Antilih pravno varstvo topografij polprevodniških izdelkov med drugim zagotovljeno s členom 10 zakona Nizozemskih Antilov o avtorski pravici z dne 17. decembra 1912 (kakor je spremenjen);

ker se pričakuje, da bodo ta območja, ki še niso imela posebne zakonodaje, sprejela posebno zakonodajo in jo čim prej razširila na osebe iz držav članic Skupnosti, ki koristijo pravico do varstva po Direktivi 87/54/EGS;

ker je primerno to varstvo začasno razširiti na ta območja, da bi omogočili dodaten čas za vzpostavitev pogojev za vzajemno neomejeno varstvo,

SPREJEL NASLEDNJO ODLOČBO:

Člen 1

Priloga k Odločbi 93/16/EGS se nadomesti s Prilogo k tej odločbi.

Člen 2

Ta odločba se uporablja od 1. novembra 1993.

Člen 3

Ta odločba je naslovljena na države članice.

V Bruslju, 27. septembra 1993

Za Svet

Predsednik

R. Urbain

[1] UL L 24, 27.1.1987, str. 36.

[2] UL L 11, 19.1.1993, str. 20.

--------------------------------------------------

PRILOGA

Angvila

Aruba

Bermudi

Britansko ozemlje Indijskega oceana

Britanski Deviški otoki

Kajmanski otoki

Kanalski otoki

Falklandski otoki

Hongkong

Otok Man

Monserrat

Nizozemski Antili

Pitcairn

Sveta Helena

Pripadajoča ozemlja Svete Helene (Ascension, Tristan da Cunha)

Južna Georgia in otoki Južni Sandwich

Otoki Turks in Caicos

--------------------------------------------------
Sklep Sveta

z dne 30. novembra 1992 o sklenitvi Sporazuma med Evropsko gospodarsko skupnostjo in Švicarsko konfederacijo o prevozu blaga po cesti in železnici

(92/578/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 75 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker lahko Sporazum med Evropsko gospodarsko skupnostjo in Švicarsko konfederacijo o prevozu blaga po cesti in železnici ponudi rešitev različnih trenutnih težav pri čezalpskem prometu blaga; ker je treba zagotoviti nediskriminacijski razvoj tranzita, tako da se lahko mednarodna trgovina odvija z najmanj stroški za širšo javnost in da se upravne in tehnične ovire, ki vplivajo na tranzit, čim bolj zmanjšajo;

ker je treba pri teh ciljih hkrati upoštevati spoštovanje uporabnikove svobode izbire ter vidike varnosti na cestah, zaščite javnega zdravja in okolja v alpskih regijah;

ker cilji in vsebina Sporazuma spadajo v skupno prometno politiko, tehnični standardi pa so za doseganje teh ciljev pomembni;

ker je primerno določiti postopek za potrditev upravnega sporazuma, predvidenega v Sporazumu,

SKLENIL:

Člen 1

Sporazum med Evropsko gospodarsko skupnostjo in Švicarsko konfederacijo o prevozu blaga po cesti in železnici se potrdi v imenu Skupnosti.

Besedilo Sporazuma je priloženo k temu sklepu.

Člen 2

Predsednik Sveta poda uradno obvestilo, določeno v členu 21 Sporazuma.

Člen 3

Upravni sporazum, določen v točki II.4 Priloge 6 k Sporazumu se potrdi v skladu s postopkom iz člena 4 tega sklepa.

Člen 4

Komisiji pomaga odbor, sestavljen iz predstavnikov držav članic, ki mu predseduje predstavnik Komisije.

Predstavnik Komisije predloži Odboru osnutek ukrepov, ki naj bi jih izvajali. Odbor predloži svoje mnenje o osnutku v roku, ki ga lahko določi predsednik glede na nujnost zadeve. Pri sklepih, ki jih mora sprejeti Svet na predlog Komisije, se mnenje sprejme z večino, določeno v členu 148(2) Pogodbe. Glasovi predstavnikov držav članic v Odboru se ponderirajo na način, opredeljen v tistem členu. Predsednik ne glasuje.

Komisija sprejme predvidene ukrepe, če so ti skladni z mnenjem Odbora.

Če predvideni ukrepi niso skladni z mnenjem Odbora, Komisija nemudoma predloži Svetu predlog ukrepov, ki naj se sprejmejo. Svet odloča s kvalificirano večino.

Če Svet po preteku štirih tednov od dneva predložitve ne ukrepa, Komisija sprejme predlagane ukrepe.

Člen 5

Komisija sprejme ukrepe, potrebne za izvajanje upravnega sporazuma iz člena 3 v skladu s postopkom, opredeljenim v členu 4.

V Bruslju, 30. novembra 1992

Za Svet

Predsednik

T. Eggar

[1] UL C 305, 23.11.1992.

[2] UL C 313, 30.11.1992, str. 16.

--------------------------------------------------
Odločba Komisije

z dne 4. novembra 1992

o določitvi vzorca spričevala iz člena 7(1) Direktive Sveta 91/496/EGS

(92/527/EGS)

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 91/496/EGS z dne 15. julija o načelih za organizacijo veterinarskih pregledov živali pri vstopu v Skupnost iz tretjih držav in o spremembi direktiv 89/662/EGS, 90/425/EGS ter 90/675/EGS [1], kakor je bila nazadnje spremenjena z Odločbo 92/438/EGS [2], in zlasti člena 7(1) Direktive,

ker mora uradni veterinar na mejni kontrolni točki po opravljenih veterinarskih pregledih izdati spričevalo, ki potrjuje, da glede opravljenih veterinarskih pregledov nima pripomb;

ker mora spričevalo opredeliti tudi vrsto vzetih vzorcev in rezultate laboratorijskih preiskav ali čas, v katerem je pričakovati te rezultate;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Spričevalo, predpisano v drugi alinei člena 7(1) Direktive 91/496/EGS mora biti izdelano v skladu z vzorcem, določenim v Prilogi. Spričevalo mora biti sestavljeno na enem samem listu.

Člen 2

Ta odločba je naslovljena na države članice.

V Bruslju, 4. novembra 1992

Za Komisijo

Ray Mac Sharry

Član Komisije

[1] UL L 268, 24.9.1991, str. 56.

[2] UL L 243, 25.8.1992, str. 27.

--------------------------------------------------

PRILOGA

+++++ TIFF +++++

+++++ TIFF +++++

--------------------------------------------------
Sklep Sveta

z dne 7. oktobra 1991

o sklenitvi Okvirnega sporazuma o sodelovanju med Evropsko gospodarsko skupnostjo in Združenimi mehiškimi državami

(91/627/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 113 in 235 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker bi morala Skupnost za uresničevanje svojih ciljev na področju zunanjih gospodarskih odnosov odobriti Okvirni sporazum o sodelovanju z Združenimi mehiškimi državami,

SKLENIL:

Člen 1

S tem sklepom se v imenu Skupnosti odobri Okvirni sporazum o sodelovanju med Evropsko gospodarsko skupnostjo in Združenimi mehiškimi državami.

Besedilo Sporazuma je priloženo temu sklepu.

Člen 2

Predsednik Sveta da v imenu Skupnosti uradno obvestilo, predvideno v členu 43 Sporazuma [3].

Člen 3

V skupnem odboru, ustanovljenem na podlagi člena 39 Sporazuma, Skupnost zastopa Komisija, ki ji pomagajo predstavniki držav članic.

V Luxembourgu, 7. oktobra 1991

Za Svet

Predsednik

W. Kok

[1] UL C 91, 9.4.1991, str. 4.

[2] UL C 267, 14.10.1991.

[3] UL L 340, 11.12.1991, str. 16.

--------------------------------------------------
Sklep Sveta

z dne 20. junija 1991

o sklenitvi Sporazuma med Evropsko gospodarsko skupnostjo in Švicarsko konfederacijo o neposrednem zavarovanju razen življenjskem zavarovanju

(91/370/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti zadnjega stavka člena 57(2) ter člena 235 Pogodbe,

ob upoštevanju predloga Komisije [1],

v sodelovanju z Evropskim parlamentom [2],

ob upoštevanju mnenja Ekonomsko-socialnega odbora [3],

ker je zaželeno, da se odobri Sporazum s Švicarsko konfederacijo o neposrednem zavarovanju razen življenjskem zavarovanju, ki je bil podpisan 10. oktobra 1989 v Luksemburgu,

SKLENIL:

Člen 1

Sporazum med Evropsko gospodarsko skupnostjo in Švicarsko konfederacijo o neposrednem zavarovanju razen življenjskem zavarovanju se s tem odobri v imenu Skupnosti.

Besedilo Sporazuma je priloženo temu sklepu.

Člen 2

Predsednik Sveta sprejme vse potrebne ukrepe za izmenjavo listin, ki so predvidene v členu 44 Sporazuma [4].

V Luxembourgu, 20. junija 1991

Za Svet

Predsednik

R. Goebbels

[1] UL C 53, 5.3.1990, str. 1.

[2] UL C 72, 18.3.1991, str. 175, in Sklep z dne 12. junija 1991 (še ni bil objavljen v Uradnem listu).

[3] UL C 56, 7.3.1990, str. 27.

[4] Datum začetka veljavnosti Sporazuma bo Generalni sekretariat Sveta objavil v Uradnem listu Evropskih skupnosti.

--------------------------------------------------
Sklep Sveta

z dne 21. decembra 1990

o začasni uporabi Potrjenega zapisnika, ki spreminja Sporazum med Evropsko gospodarsko skupnostjo in Republiko Bolgarijo o trgovini s tekstilnimi izdelki

(91/95/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker se v skladu s Sklepom 87/496/EGS [1], začasno uporablja Sporazum med Evropsko gospodarsko skupnostjo in Republiko Bolgarijo o trgovini s tekstilnimi izdelki, podpisan 11. julija 1986, v delu, ki zadeva Skupnost, od 1. januarja 1987 do dokončanja postopkov, potrebnih za njegovo sklenitev;

ker Sporazum vsebuje določbe o posvetovanjih;

ker je Bolgarija sprejela ponudbo Skupnosti, da se v Sporazum za leto 1991 vključijo določbe o ponovnem uvozu tekstilnih izdelkov po predelavi, proizvodnji ali obdelavi v tej državi, v skladu z ustrezno zakonodajo Skupnosti;

ker je bilo dogovorjeno, da se Potrjen zapisnik posvetovanj o tem vprašanju uporablja začasno od 1. januarja 1991 do dokončanja postopkov za njegovo sklenitev, pod pogojem vzajemne začasne uporabe s strani druge pogodbenice,

SKLENIL:

Edini člen

Potrjen zapisnik, ki spreminja Sporazum med Evropsko gospodarsko skupnostjo in Republiko Bolgarijo o trgovini s tekstilnimi izdelki, se uporablja začasno od 1. januarja 1991 do uradne sklenitve, pod pogojem vzajemne začasne uporabe s strani druge pogodbenice.

Besedilo Potrjenega zapisnika je priloženo temu sklepu.

V Bruslju, 21. decembra 1990

Za Svet

Predsednik

A. Ruberti

[1] UL L 287, 9.10.1987, str. 1.

--------------------------------------------------
Odločba Komisije

z dne 30. julija 1990

o seznamu obratov v Namibiji, iz katerih je odobren uvoz svežega mesa v Skupnost

(90/432/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 72/462/EGS z dne 12. decembra 1972 o problemih z zvezi z zdravstvenim varstvom živali in veterinarskimi pregledi ob uvozu govedi, prašičev ter svežega mesa in mesnih izdelkov [1], kakor je bila nazadnje spremenjena z Direktivo 89/662/EGS [2], ter zlasti členov 4(1) in 18(1) navedene direktive,

ker obratov v tretjih državah ni mogoče odobriti za izvoz svežega mesa v Skupnost, če ne izpolnjujejo splošnih in posebnih zahtev iz Direktive 72/462/EGS;

ker je Namibija postala neodvisna, je treba izdelati seznam obratov v navedeni državi, iz katerih je odobren uvoz svežega mesa v Skupnost;

ker se v teh obratih redno izvajajo pregledi v okviru misij Skupnosti na jugu Afrike po členu 5 Direktive 72/462/EGS in členu 2(1) Odločbe Komisije 86/474/EGS o inšpekcijskih pregledih na kraju samem, ki jih je treba opraviti pri uvozu goveda, prašičev in svežega mesa iz držav nečlanic [3];

ker se higienski standard v obratih v Namibiji lahko šteje za zadovoljivega in jih je v teh okoliščinah mogoče vključiti na seznam obratov, iz katerih je odobren uvoz v Skupnost;

ker za uvoz svežega mesa iz obratov, navedenih v Prilogi, še naprej veljajo drugje določeni predpisi Skupnosti, zlasti v zvezi z zdravstvenim stanjem živali, preiskavami za ugotavljanje prisotnosti ostankov škodljivih snovi v svežem mesu, prepovedjo uporabe nekaterih snovi s hormonskim delovanjem pri vzreji živine;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Iz obratov v Namibiji, navedenih v Prilogi, se odobri uvoz svežega mesa v Skupnost v skladu z navedeno prilogo.

2. Za uvoz iz obratov, naštetih v Prilogi, še naprej veljajo drugje določeni veterinarski predpisi Skupnosti.

Člen 2

Države članice prepovedo uvoz svežega mesa iz obratov, ki niso navedeni v Prilogi.

Člen 3

Ta odločba je naslovljena na države članice.

V Bruslju, 30. julija 1990

Za Komisijo

Ray Mac Sharry

Član Komisije

[1] UL L 302, 31.12.1972, str. 28.

[2] UL L 395, 30.12.1989, str. 13.

[3] UL L 279, 30.9.1986, str. 55.

--------------------------------------------------

PRILOGA

Seznam obratov

Št. odobritve | Obrat/naslov | Kategorija |

KL | RZ | HL | G | O/K | P | K | PO |

22 | Swavleis, Windhoek | × | × | | × | | | × | |

23 | Swavleis, Okahandja | × | × | | × | | | | |

27 | Windhoek Wild, Windhoek | | × | | × | | | | |

--------------------------------------------------
Sklep Sveta

z dne 29. septembra 1989

o sklenitvi Okvirnega sporazuma, v imenu Evropske gospodarske skupnosti, za znanstveno in tehnično sodelovanje med Evropskimi skupnostmi in Republiko Islandijo

(90/23/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 130q(2) Pogodbe,

ob upoštevanju predloga Komisije [1],

v sodelovanju z Evropskim parlamentom [2],

ob upoštevanju mnenja Ekonomsko-socialnega odbora [3],

ker je Svet s svojim Sklepom 87/516/Euratom, EGS [4], kakor ga spreminja Sklep 88/193/Euratom, EGS [5], sprejel okvirni program za aktivnosti Skupnosti na področju raziskav in tehnološkega razvoja (od 1987 do 1991), kar določa člen 130i Pogodbe;

ker okvirni program pokriva vse aktivnosti Skupnosti na področju raziskav in tehnološkega razvoja;

ker se lahko pri uporabi okvirnega programa za aktivnosti Skupnosti na področju raziskav in tehnološkega razvoja določi možnost sodelovanja s tretjimi državami, v skladu s členom 130n Pogodbe;

ker je treba zagotoviti, da bodo možni prihodnji posebni sporazumi, sklenjeni z Republiko Islandijo v skladu s členom 130n Pogodbe, postavljeni v skupni kontekst in da je zato treba odobriti Okvirni sporazum o znanstvenem in tehničnem sodelovanju med Evropskimi skupnostmi in Republiko Islandijo,

SKLENIL:

Člen 1

Okvirni sporazum o znanstvenem in tehničnem sodelovanju med Evropskimi skupnostmi in Republiko Islandijo se odobri v imenu Evropske gospodarske skupnosti.

Besedilo Okvirnega sporazuma je priloženo temu sklepu.

Člen 2

Predsednik Sveta v imenu Evropske gospodarske skupnosti poda uradno obvestilo v skladu s členom 12 Sporazuma.

V Bruslju, 29. septembra 1989

Za Svet

Predsednik

C. Évin

[1] UL C 273, 22.10.1988, str. 4.

[2] UL C 120, 16.5.1989, str. 72 inUL C 256, 9.10.1989, str. 51.

[3] UL C 102, 24.4.1989, str. 15.

[4] UL L 302, 24.10.1987, str. 1.

[5] UL L 89, 6.4.1988, str. 35.

--------------------------------------------------